επι θεοφραστου αρχοντος εν τει αγοραι τει κυριαι εδοξεν αιξωνευσιν γλαυκιδης σωσιππου αιξωνευς ειπεν εψηφισθαι αιξωνευσιν επειδη εισιν ανδρες αγαθοι και φιλοτιμοι περι τον δημον τον αιξωνεων καλλικρατης γλαυκωνος αιξωνευς και αριστοκρατης αριστοφανους αιξωνευς επαινεσαι αυτους αρετης ενεκα και δικαιοσυνης της εις τον δημον τον αιξωνεων και στεφανωσαι αυτους χρυσωι στεφανωι απο πεντακοσιων δραχμων εκατερον το δε αργυριον ειναι το εις τους στεφανους εκ της διοικησεως εκ των περιοντων χρηματων των επι θεοφραστου αρχοντος δουναι δε αυτοις το αργυριον το εις τους στεφανους ηγησιλεω τον δημαρχον και τους ταμιας ανειπειν δε και διονυσιων τοις κωμωιδοις τοις αιξωνησιν εν τωι θεατρωι οτι στεφανοι αυτους ο δημος ο αιξωνεων αρετης ενεκα και δικαιοσυνης της εις τον δημον τον αιξωνεων και τα κοινα τα αιξωνεων. αναγραψαι δε τοδε το ψηφισμα εις στηλην λιθινην τον δημαρχον ηγησιλεω και τους ταμιας και στησαι εν τωι θεατρωι αιξωνησιν.
Att. — stoich. 38 — 313/2